Шарль де Голлийн талбай

Шарль де Голлийн талбай (франц. Place Charles-de-Gaulle), 1970 оноос өмнө — Одын талбай (франц. place de l’Étoile) гэдэг байсан — Парис хотын VIII тойргийн баруун хэсэг дахь 12 том гудамжны уулзвар болсон алдартай талбай юм. 

 Түүх 
Францын XIII Луи хааны зарлигаар "Этуаль" /Од/ гаалийн газрын шалгатын нам дор газруудын дундаас гурван зүгт гудамж гаргажээ. Дараа нь Парисын алдарт уран барималч Андрэ Ле Нотр нь Шайо толгод хүртэл 5 өргөн чөлөө (одоогийн Елисейн өргөн чөлөө) тал талын 5 зүгт чиглэж байсан тул үүнийг "Од" гэж нэрлэдэг байжээ. Талбай нь 1854 онд III Наполеоны шийдвэрээр ойролцоох хэд хэдэн захын дүүргийг Парис хотод нэгтгэснээр эцсийн өнөөгийн дүр төрхөө олж авсан байна. Эдгээр өргөн чөлөөний хамгийн алдартай нь Одын талбай болон Конкорд талбай буюу Эв нэгдлийн талбайг холбосон Елисейн өргөн чөлөө (Champs-Elysées) юм.
Энэхүү талбайн гол үзмэр болох Парисын Ялалтын хаалгыг Наполеоны ялалтын дурсгалд зориулж түүний тушаалаар төвд нь босгожээ. Түүний доор үл мэдэгдэх цэргийн булш, дээр нь ажиглалтын тавцан байдаг. 1923 оноос хойш Ялалын нуман хаалганы доор мөнхийн гал асаж байдаг. Жил бүрийн 7-р сарын 14-нд Францын Ерөнхийлөгч Одын талбай дахь цэргийн ёслолын жагсаалд оролцдог. Замын эрчимтэй хөдөлгөөнөөс болж Ялалтын нуман хаалга руу зөвхөн газар доогуурх гарцаар хүрч болдог ажээ.

1970 онд Шарль де Голль нас барсны дараа Этуалийн /Одын/ талбайг Шарль де Голлийн талбай гэж албан ёсоор нэрлэсэн байна.